तेंदुलकर भारत रत्न के हकदार : देशमुख  
मुंबई क्रिकेट संघ के नवनियुक्त अध्यक्ष और केंद्रीय विज्ञान और प्रोद्यौगिकी मंत्री विलासराव देशमुख ने कहा कि सचिन तेंदुलकर भारत रत्न के हकदार हैं।
मुंबई क्रिकेट संघ के नवनियुक्त अध्यक्ष और केंद्रीय विज्ञान और प्रोद्यौगिकी मंत्री विलासराव देशमुख ने कहा कि सचिन तेंदुलकर भारत रत्न के हकदार हैं। उन्होंने कहा कि अगर इस चैम्पियन बल्लेबाज को देश का सर्वोच्च नागरिक पुरस्कार दिया जाएगा तो कोई भी इस पर आपत्ति नहीं करेगा।  देशमुख ने कहा, सचिन भारत रत्न के हकदार हैं। मुंबई क्रिकेट संघ का अध्यक्ष होने के नाते मैं खेल मंत्री, गृहमंत्री और प्रधानमंत्री से इस बारे में बात करूंगा और उनसे इस पुरस्कार के नियमों में बदलाव करने का आग्रह करूंगा ताकि खिलाड़ियों को इसकी सूची में शामिल किया जा सके।